13. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 413 της 9/12 Μαΐου 1977 (ΦΕΚ Α΄ 128) Περί αγοράς, μεταφοράς και καταναλώσεως εκρηκτικών υλών. Έχοντες υπ’ όψει: 1.Τας διατάξεις του άρθρ. 7 παρ. 1 του Νόμ. 495/1976 «περί όπλων, εκρηκτικών υλών και εκρηκτικών μηχανημάτων και άλλων τινων ποινικών διατάξεων». 2.Την υπ’ αριθ. 396/1977 γνωμοδότησιν του Σ.τ.Ε., προτάσει του Υπουργού Δημοσίας Τάξεως, αποφασίζομεν: Τρόπος διαθέσεως εκρηκτικών υλών Άρθρ.1.-1.Απαγορεύεται η διάθεσις, πώλησις, μεταφορά και κατανάλωσις εκρηκτικών υλών, πλην πυρίτιδος κυνηγίου, άνευ αδείας αγοράς, μεταφοράς και καταναλώσεως χορηγουμένης υπό της αρμοδίας του τόπου προορισμού ή καταναλώσεως Διοικήσεως Χωροφυλακής ή Αστυνομικής Διευθύνσεως. Η άδεια αύτη ισχύει επί 2 έτη, αναγράφονται δε επ’ αυτής τα στοιχεία του αγοραστού, ως και η ποσότης εκρηκτικής ύλης, η μεταφορά ή κατανάλωσις της οποίας δύναται να πραγματοποιηθή εφ’ άπαξ ή και τμηματικώς. 2.Η εν τη προηγουμένη παραγράφω άδεια εκδίδεται εις 4 αντίτυπα, εκ των οποίων τα 2 παραδίδονται εις τον αγοραστήν, το τρίτον αποστέλλεται εις την Αστυνομικήν Αρχήν του τόπου προμηθείας των εκρηκτικών υλών και το τέταρτον παραμένει ως στέλεχος. 3.Ο αγοραστής παραδίδει αμφότερα τα αντίτυπα της αδείας, εις τον πωλητήν (κατασκευαστήν ή έμπορον), ο οποίος καταχωρεί οπισθογράφως την χορηγηθείσαν ποσότητα εκρηκτικής ύλης, τον αριθμόν και τη χρονολογίαν του τιμολογίου, ως και την ημερομηνίαν χορηγήσεως μετά της υπογραφής του και το μεν εν αντίτυπον φυλάσσει ο ίδιος ως δικαιολογητικόν πωλήσεως, το δε έτερον επιστρέφει εις τον αγοραστήν, δια τον Αστυνομικόν έλεγχον. Άρνησις χορηγήσεως αδείας αγοράς, μεταφοράς και καταναλώσεως Άρθρ.2.-1.Απαγορεύεται η χορήγησις αδείας αγοράς, μεταφοράς και καταναλώσεως εκρηκτικών υλών, πλην πυρίτιδος κυνηγίου, εις άτομα εμπίπτοντα εις τινα των απαγορευτικών περιπτώσεων του άρθρ. 11 του Νόμ. 495/1976. 2.Η άδεια αγοράς, μεταφοράς και καταναλώσεως εκρηκτικών υλών, αφαιρείται ή ανακαλείται υπό της εκδούσης ταύτην Αστυνομικής Αρχής, συμφώνως προς τας διατάξεις του άρθρ. 11 παρ. 3, 4 και 5 του Νόμ. 495/1976. Μεταφορά εκρηκτικών υλών Άρθρ.3.-1.Απαγορεύεται η μεταφορά εκρηκτικών υλών, ανεξαρτήτως ποσότητος, δια των συνήθων μαζικών μέσων μεταφοράς επιβατών. Κατά την μεταφοράν εκρηκτικών υλών δια πλοίων εφαρμόζονται αι διατάξεις του εκάστοτε ισχύοντος κανονισμού «περί μεταφοράς επικινδύνων ειδών δια πλοίων». 2.Κατά την μεταφοράν εκρηκτικών υλών λαμβάνονται μέτρα ασφαλείας, προς αποτροπήν προκλήσεως οιουδήποτε ατυχήματος, ευθυνομένων κατά την ιδίαν αυτού ευθύνην του αναλαμβάνοντος την μεταφοράν πράκτορος, του οδηγού του μεταφορικού μέσου και του εμπόρου ή τυχόν συνοδού του εμπορεύματος. 3.Εν τη αδεία μεταφοράς, όταν η μεταφερομένη ποσότης εκρηκτικών υλών είναι άνω των 100 χιλιογράμμων, δέον να καθορίζεται το μεταφορικόν μεσον και το ακολουθητέον δρομολόγιον τούτου, ως και η υποχρέωσις του ενδιαφερομένου να ενημερώνη εγκαίρως την Αστυνομικήν Αρχήν του τόπου αγοράς περί της ακριβούς χρονολογίας μεταφοράς των εκρηκτικών υλών. Υποχρεώσεις κατασκευαστών, εμπόρων και καταναλωτών εκρηκτικών υλών Άρθρ.4.-1.Οι κατασκευασταί, έμποροι και καταναλωταί εκρηκτικών υλών, πλην πυρίτιδος κυνηγίου, φωτοβολίδων, βεγγαλικών και πυροτεχνικών παιδικών αθυρμάτων, υποχρεούνται: α)Εις την εξασφάλισιν, μερίμνη και δαπάναις των, των εκρηκτικών υλών κατά παντός κινδύνου, κλοπής, αρπαγής ή απωλείας των. β)Εις την γνωστοποίησιν των εν τη προηγουμένη περιπτώσει λαμβανομένων μέτρων ασφαλείας, προς την Αστυνομικήν Αρχήν, η οποία δικαιούται να υποδείξη την λήψιν συμπληρωματικών τοιούτων, και γ)Εις την γνωστοποίησιν προς την Αστυνομικήν Αρχήν πάσης κλοπής ή απωλείας αδειών αγοράς, μεταφοράς και καταναλώσεως εκρηκτικών υλών, ως και υπερβάσεως των υπό των Αστυνομικών Αρχών καθορισθεισών προθεσμιών μεταφοράς και καταναλώσεως εκρηκτικών υλών. «2.Οι ιδιοκτήται και Διευθυνταί επιχειρήσεων λατομείων και μεταλλείων υποχρεούνται: α)Να τηρούν βιβλίον αγοράς και καταναλώσεως εκρηκτικών υλών, εις το οποίον θα καταχωρούν τας εκάστοτε αγοραζομένας και διατιθεμένας προς κατανάλωσιν ποσότητας των υλών τούτων κατά χρονολογίαν. Το βιβλίον τούτο φυλλομετρούμενον υπό της αρμοδίας Αστυνομικής Αρχής, δέον να περιλαμβάνη τα εξής στοιχεία: 1.Αύξοντα αριθμόν. 2.Αριθμόν χρονολογίας αδείας και εκδώσασαν Αρχήν. 3.Είδος και ποσότητα αγορασθείσης εκρηκτικής ύλης. 4.Χρονολογίαν αγοράς. 5.Στοιχεία προμηθευτού. 6.Χρονολογίαν εισαγωγής εις την αποθήκην. (Αντί για τη σελ. 344,17) Σελ. 344,17(α) Τεύχος 732-Σελ. 125 7.Χρονολογίαν καταναλώσεως. 8.Είδος και ποσότητα καταναλωθέντων εκρηκτικών και 9.Παρατηρήσεις. β)Να υποβάλλουν δήλωσιν εις την Αστυνομικήν Αρχήν, εις την οποίαν να περιλαμβάνωνται πλήρη στοιχεία ταυτότητος του υπευθύνου διαχειριστού των εκρηκτικών υλών. Την δήλωσιν ταύτην προσυπογράφει και ο υπεύθυνος διαχειριστής. Η παρ. 2 προστέθηκε από το άρθρο μόνο του Π.Δ. 959 της 9/29 Δεκ. 1978 (ΦΕΚ Α΄ 236) Κυρώσεις Άρθρ.5.-Οι παραβάται των διατάξεων του παρόντος διώκονται και τιμωρούνται συμφώνως προς τας διατάξεις του άρθρ. 7 παρ. 3 του Νόμ. 495/1976, δια φυλακίσεως τουλάχιστον 3 μηνών. Εις τον Υπουργόν Δημοσίας Τάξεως, ανατίθεμεν την δημοσίευσιν και εκτέλεσιν του παρόντος. Σελ. 344,18(α) Τεύχος 732-Σελ. 126 